stanford-oval/wikipedia huggingface dataset:
Roewe RX3
"Roewe RX3"

דגם חולק פלטפורמה משותפת עם דגם "MG ZS SUV" (אנ') מתוצרת "MG Motor" (אנ'), חברת בת של "SAIC Motor UK" (אנ').
5 דלתות.
5 נוסעים.
מנוע קדמי.
מנוע בנזין מגדש טורבו.
סוג הנעה: הנעה קדמית.
קיבולת מכל דלק - 48 ליטר.
5 דרגות גימור.
צמיגים: לדגם הבסיסי: "205 / 60 R16", ליתר הדגמים: "215 / 50 R17".
סאנרוף (חלון גג) - שטח 1.19 מ"ר (אופציונלי).
אחריות יצרן: 3 שנים / 100,000 ק"מ.
מחיר היחידה עמד על 89,800 - 114,800 רנמינבי (שנת 2017, בסין).
תמונות

דגם "Roewe RX3"
דגם "Roewe RX3"
דגם "Roewe RX3"
דגם "Roewe RX8"
דגם "Roewe RX8"
דגם "Roewe RX3"
דגם "Roewe RX3"
ראו גם

Roewe RX8
Roewe 350
Roewe 750
הערות שוליים

↑  דגם "Roewe RX3" saicmotor.com/english/latest_news/roewe/49700
↑  דגמי "Roewe RX3" carnewschina.com/2017/08/02/of-thefirst-photos-roewe-rx3-compact-suv-china
↑  דגמי "Roewe RX3" - מפרט ומידות chinamobil.ru/eng/roewe/rx3
SG פלנסבורג

מראה חיצוני של ההיכל הביתי
SG פלנסבורג היא קבוצת כדוריד גרמנית מהעיר פלנסבורג, המתמודדת בליגה הגרמנית בכדוריד. צבעי הקבוצה הם אדום ולבן ואולמה הביתי הוא קמפוסהל.
היסטוריה

מאז הקמתה בשנת 1990, משתתפת הקבוצה באופן קבוע במאבקי הצמרת של הבונדסליגה ואף סיימה מספר רב של פעמים במקום השני, לעומת אליפות יחידה בעונת 2003/04. בגביע הגרמני זכתה הקבוצה שלוש פעמים וגם במפעל זה הגיעה מספר רב של פעמים למעמד הגמר.
היסטוריה > בגביעי אירופה

בעונת 1996/97 זכתה הקבוצה בתואר האירופי הראשון שלה (גביע EHF), כשניצחה במשחק הגמר את קבוצת וירום-סורגנפרי מדנמרק 42-52 בסיכום שני מפגשים. בנוסף זכתה הקבוצה פעם אחת בגביע האתגר (1999) ופעמיים בגביע המחזיקות האירופאי (2001 2012).
בעונת 2013/14 זכתה הקבוצה לראשונה בתולדותיה בליגת האלופות בכדוריד, לאחר ניצחון בגמר 28-30 מול קבוצת THW קיל.
תארים והישגים

הליגה הגרמנית :
אליפות (1): 2004
מקום שני: 1996, 1997, 1999, 2000, 2003, 2005, 2006, 2008, 2012, 2013
הגביע הגרמני :
זכייה (3): 2003, 2004, 2005
גמר: 1992, 1994, 2000, 2011, 2012, 2013, 2014
ליגת האלופות בכדוריד :
זכייה (1): 2014
מקום שני: 2004, 2007
חצי גמר: 2006
גביע המחזיקות של אירופה :
זכייה (2): 2001, 2012
גמר: 2002
גביע EHF‏ :
זכייה (1): 1997
גמר: 1998, 2000
חצי גמר: 1996, 2010
גביע האתגר של EHF :
זכייה (1): 1999
אברהם פולק (סלבודקה)

ערך זה עוסק במשגיח ליטאי. אם התכוונתם להיסטוריון ישראלי, ראו .
| --- | --- |
אין תמונה חופשית
 לידה:  1 ביוני 1929 כ"ב באייר ה'תרפ"ט ממלכת רומניה
 פטירה:  9 ביוני 2024 (בגיל 95) ג' בסיוון ה'תשפ"ד בני ברק, ישראל
 תקופת הפעילות:  1959–2024 (כ־65 שנים)
 תחומי עיסוק:  חינוך
 תפקידים נוספים:  משגיח ישיבת סלבודקה
 בת זוג:  תמר ספראי - שולמן
 אב:  חיים שאול פולק
 אם:  טליה פולק
רבי אברהם פּוֹלַק (כ"ב באייר ה'תרפ"ט, 1 ביוני 1929 – ג' בסיוון ה'תשפ"ד, 9 ביוני 2024) היה משגיח ישיבת סלבודקה בבני ברק, ונשיא עמותת אהל שרה לבעלי מוגבלויות.
ביוגרפיה

נולד בכ"ב באייר ה'תרפ"ט ברומניה לרב חיים שאול וטליה פולק.
בתחילת שנת ה'תש"ז עלה לישראל לבדו בסירת דייגים בחופי בולגריה.[דרושה הבהרה]
נישא לתמר ספראי - שולמן (נפטרה בשנת ה'תשע"א, 2011) בתו של הרב אהרן צבי אחיו של ראש ישיבת סלבודקה רבי מרדכי שולמן.
בשנת ה'תשי"ט החל לשמש כמשגיח בישיבת סלבודקה.
בשנים האחרונות לחייו סבל מבעיות רפואיות, ובג' סיוון ה'תשפ"ד, נפטר בבית החולים מעייני הישועה.
הערות שוליים

↑  אשת המשגיח - איננה • הרבנית תמר פולק ע"ה, באתר בחדרי חרדים
Tron: Legacy (פסקול)

Tron: Legacy הוא אלבום הפסקול של הסרט באותו השם משנת 2010, טרון: המורשת, שיצא לאור על ידי חברת התקליטים וולט דיסני רקורדס ב-3 בדצמבר 2010. זהו פסקול הסרט היחיד של צמד המוזיקה האלקטרונית הצרפתי דאפט פאנק.
רקע

הבמאי ג'וזף קוסינסקי והמפקח המוזיקלי ג'ייסון בנטלי פנו לדאפט פאנק וביקשו שהצמד ילחין את פסקול הסרט. כשנשאל מדוע הוא רצה לעבוד עם הצמד, השיב קוסינסקי: "איך יכולת לא ללכת לפחות לחבר'ה האלה?". המפיקים ניסו בתחילה להגיע לדאפט פאנק ב-2007, אך הצמד לא היה זמין עקב סיבוב ההופעות שלהם Alive 2007. תומא בנגלטר הפיק בעבר את פסקול סרטו של גספר נואה משנת 2002, בלתי הפיך. נואה ביקש מבנגלטר להלחין את פסקול הסרט Enter the Void, אך בנגלטר עבד על טרון: המורשת באותה תקופה ובמקום זה שימש כבמאי אפקטים קוליים.
הפסקול של הסרט כולל תזמורת בת 85 נגנים, שהוקלטה באולפני AIR Lyndhurst בלונדון. קוסינסקי הצהיר כי הפרטיטורה נועדה להיות תערובת של מוזיקה תזמורתית ואלקטרונית. הפסקול של דאפט פאנק עובד ותוזמר על ידי ג'וזף טרפאנזה, שהצהיר שהוא מעריץ של דאפט פאנק כצמד וכאמני סולו. הלהקה שיתפה איתו פעולה במשך שנתיים בפרטיטורה, משלב טרום ההפקה ועד להשלמתו. על התזמורת ניצח גאווין גרינאווי. טרפאנזה ציין את שיתוף הפעולה בין הז'אנרים השונים כדי לעבוד היטב בסופו של דבר, בדבריו:
זה נראה מסובך בסופו של יום, אבל זה למעשה די פשוט. הייתי נעול בחדר עם רובוטים במשך כמעט שנתיים וזו הייתה פשוט הרבה עבודה קשה. פשוט עבדנו יחד לאורך כל התהליך ואף פעם לא היה שלב שבו התזמורת לא הייתה בראש שלהם והאלקטרוניקה לא הייתה בראש שלי. זה היה תרגום מתמשך בין שני העולמות, ואני מקווה שהרכבנו משהו שיהיה משהו שונה בגלל זה.
בראיון בנוגע לפסקול, ציין גי-מנואל דה הומם-קריסטו כי "סינת'ים הם רמה נמוכה מאוד של בינה מלאכותית, בעוד שיש לך סטרדיוואריוס שיחיה אלף שנים. ידענו מההתחלה שאין סיכוי שנעשה את הפסקול של הסרט הזה עם שני סינתיסייזרים ומכונת תופים". דאפט פאנק ציטטו את ונדי קרלוס, מלחין הסרט המקורי של טרון, כמו גם את מקס שטיינר, ברנרד הרמן, ג'ון קרפנטר, ואנגליס, פיליפ גלאס ומוריס ז'אר כהשראה לפסקול. דה הומם-קריסטו גם הצהיר כי טרון השפיע עליו מאוד כילד. "אולי ראיתי אותו רק פעמיים או שלוש בכל חיי, אבל התחושה שלו חזקה גם עכשיו, שאני חושב שהחותם של הסרט הראשון לא יימחק על ידי הסרט החדש. יש בו איכות חזונית אמיתית". בנגלטר אמר שהוא חיבר נושאים הרואיים עבור הגיבורים, בעוד שדה הומם-קריסטו כתב את הרמזים המוזיקליים האפלים יותר. דה הומם-קריסטו הגיע למסקנה שטרון: המורשת "נחתך למוזיקה. בדרך כלל מלחינים מגיעים בסוף כשהכל גמור".
קידום מסחרי

הטריילר התיאטרלי הראשון של טרון: המורשת הציג את השיר "The Game Has Changed". טריילר של "מצגת מיוחדת" בהשתתפות דאפט פאנק והשיר שלהם "Derezzed" שוחרר באינטרנט ב-26 באוקטובר 2010. הקליפ הרשמי לשיר "Derezzed" יצא לרשת ב-7 בדצמבר 2010. הקליפ מציג את דאפט פאנק משחק ארקייד ישן בארקייד של פלין, והופעה של חברת צוות השחקנים, אוליביה ויילד. הקליפ נכלל מאוחר יותר כבונוס במהדורות ה-DVD וה-Blu-ray של הסרט.
מהדורת הדלוקס של האלבום הייתה זמינה באתר הפסקול הרשמי הכולל פוסטר של דאפט פאנק כפי שהם מופיעים בסרט. באזורים מחוץ לארצות הברית, מהדורה מיוחדת בת שני דיסקים הכוללת את רצועות הבונוס "ENCOM Part I", "ENCOM Part II", "Round One", "Castor" ו-"Reflections" הייתה זמינה לזמן מוגבל. כבונוס בהזמנה מוקדמת עבור האלבום בחנות של iTunes, השיר "Derezzed" שוחרר כסינגל ב-8 בדצמבר 2010. גרסת האלבום ב-iTunes כוללת שתי רצועות בונוס: "Father and Son" ו-"Outlands, Pt. II". גרסת הורדת של אמזון כוללת את רצועת הבונוס "Sea of Simulation". גרסת האלבום בחנות של Ovi כוללת את רצועת הבונוס "Sunrise Prelude". המהדורה המלאה כוללת את כל רצועות הבונוס בנוסף לרצועות המהדורה הרגילה.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
Metacritic: 71/100
The A.V. Club: B
שיקגו טריביון: 
Clash: 7/10
Entertainment.ie: 
אנטרטיינמנט ויקלי: B
לוס אנג'לס טיימס: 
NME: 8/10
פיצ'פורק: 5.5/10
רולינג סטון: 
סלנט: 
Spin: 7/10
באתר Metacritic, המקצה דירוג ציון תקן מתוך 100 לביקורות ממבקרי המיינסטרים, נתן לפסקול ציון ממוצע של 71, בהתבסס על 27 ביקורות, המציין "ביקורות חיוביות בדרך כלל". ביקורת ב-Allmusic העירה על השילוב של מוזיקה אלקטרונית ותזמורתית, וציינה במיוחד כי בשיר "The Son of Flynn" "הארפג'ו והמיתרים כל כך צמודים שהם מסיימים את המשפטים של זה וזה". The A.V. Club צפה ב"חלום הסינרגטי" של הפרסונות הרובוטיות של דאפט פאנק עם אסתטיקת המדע הבדיוני של הסרט, וציין עוד כי האלבום "אינו ניסוי פורץ דרך או ערך מכריע בקטלוג של הצמד, אך הוא בן לוויה ממומש היטב ומשלים מבחינה טונאלית" לסרט. באופן דומה, ביקורת של Clash העירה: "כאלבום עצמאי, מה שגי-מנואל דה הומם-קריסטו ותומא בנגלטר יצרו לא ישביע את ראשי הדיסקו הזועקים לעוד חומרים של מועדונים, אבל כפסקול מוצלח הוא יכול רק להפוך סרט אגדי לעוד יותר מוערך".
פיצ'פורק אמרו כי הפסקול הוא המשך העניין הגובר של דאפט פאנק בהשלמת מוזיקה עם דימויים חזותיים, וציינו את סיבוב ההופעות הקודם של הצמד, Alive 2007, ואת הסרט אינטרסטלה 5555 כדוגמאות. ביקורות ב-Spin הצביעו גם על ההיסטוריה של דאפט פאנק עם יוצרי סרטים בקליפים המוקדמים ביותר של הצמד ו"שגי-מנואל דה הומם-קריסטו ותומא בנגלטר של דאפט פאנק ילחינו את טרון: המורשת נראה מיועד".
כריסטיאן קלמנסן מ-Filmtracks.com דיבר בהערכה רבה על הפרטיטורה, והעניק למוזיקה 4 מתוך 5 כוכבים וכינה אותה "הצלחה של פרטיטורה", אך התייחס להוצאות המסחריות השונות ואמר: "היו הרבה מהדורות מבישות של פסקולים בעשר השנים האחרונות, אבל המצב עם טרון: המורשת לא רק קובע שפל חדש מבחינת חלוקת הפסקול למוצרים שונים, אבל גם לא הגיוני לשוק בשנת 2010. על מנת שמעריץ של פסקול זה יוכל לרכוש את כל המוזיקה המסחרית הזמינה עבור טרון: המורשת (בהיקף של כמעט 80 דקות), הוא או היא ייאלצו, לפחות בהתחלה, לרכוש שלושה מתוך ארבעה מוצרים נפרדים. תשכחו מהעובדה ש-79 דקות של הפסקול הזה היו משתלבות יפה בדיסק אחד".
הפסקול הגיע למקום ה-10 במצעד האלבומים בילבורד 200 עם מכירות של 71,000 עותקים. זה היה האלבום/פסקול הראשון של הצמד שהגיע לטופ 10 בארצות הברית. בשבוע השני לצאתו, הפסקול ירד למקום ה-33 בבילבורד 200. הוא הצליח למכור 67,000 עותקים נוספים בשבוע השלישי לצאתו, והגיע למקום ה-27 בבילבורד 200. בשבוע הרביעי לצאתו, הפסקול עלה למיקום שיא חדש של 6 בבילבורד 200 ומכר 54,000 עותקים נוספים. בשבוע החמישי לצאתו, האלבום הגיע לשיא חדש של מספר 4 כאשר מכר 34,000 עותקים. נכון ל-17 בנובמבר 2011, הפסקול זכה בתעודת זהב עבור 500,000 יחידות שנמכרו. נכון למאי 2013 הוא מכר 588,000 עותקים.
הפסקול זכה בפרס "הפסקול המקורי הטוב ביותר" מטעם איגוד מבקרי הקולנוע של אוסטין, והיה מועמד לפרס פסקול השנה, וזכה בפסקול המקורי הטוב ביותר לסרט פנטזיה/מדע בדיוני/אימה מטעם איגוד מבקרי המוזיקה הבינלאומי לקולנוע. אלבום הפסקול היה מועמד לפרס גראמי לפסקול הטוב ביותר למדיה חזותית בטקס פרסי גראמי ה-54.
קרדיטים

כל הקרדיטים שלהלן לקוחים מהערות האלבום.
דאפט פאנק - הפקה
מיטשל לייב - הפקה
ג'וזף קוסינסקי - מפיק בפועל
שון ביילי - מפיק בפועל
ג'ייסון בנטלי - מפקח מוזיקלי
אביבעל מלך גבל

שבר פסל שישק ועליו כתובת אבבעל
אֲבִיבַעַל (באלפבית פיניקי: 𐤀𐤁𐤁𐤏𐤋) היה מלך גבל, אשר המידע על קיומו שאוב מכתובת החקוקה על פסל שושנק הראשון, מלך מצרים. מאחר שלא מתועד ששושנק הגיע לגבל, ייתכן שהפסל נשלח לאביבעל ממצרים, או הובא על ידיו ממצרים בעת ביקור שם. תקופת חייו של שושנק מתוארכת למחצית השנייה של המאה ה-10 לפנה"ס, ומכאן נגזרת גם תקופת חייו ומלכותו של אביבעל. מהכתובת עולה אפשרות שאביבעל היה בנו של יחימלך ועבד את בעלת גבל.
ראו גם

אביבעל
ערך זה הוא קצרמרבנושא אישים ובנושא היסטוריה. אתם מוזמנים לתרום לוויקיפדיה ו.
Trollz

Trollz (בעברית: טרולז) הוא סינגל שהוקלט על ידי הראפר האמריקאי 6ix9ine בשיתוף הראפרית הטרינידדית ניקי מינאז'. השיר יצא לאור ב-12 ביוני 2020, על ידי חברת התקליטים קריאייט מיוזיק גרופ, כסינגל מתוך האלבום Tattle Tales.
רקע וכתיבה

באפריל 2020, שוחרר 6ix9ine מבית הסוהר מוקדם, במאי הוציא את הסינגל הראשון שלו לאחר שחרורו, "Gooba". ב-17 במאי 2020, הודיע כי ייקח הפוגה קצרה מהרשתות החברתיות ויוציא וידאו קליפ ביום שישי שלאחר מכן. עם זאת, נדחתה יציאתו המתוכננת של השיר ל-29 במאי. ב-23 במאי ביקש ממעריציו להציע שם לשירו החדש. זמן קצר לאחר מכן, פרסם סרטון של עצמו, בו מכריז כי שם השיר הוא "Trollz". כמו כן, חשף כי משתתף בשיר אמן נוסף, אך טרם חשף את שמה של מינאז'. ב-3 ביוני הודיע כי השיר יידחה בשנית ל-3 ביוני. באותו היום, הודיע כי השיר יידחה ל-12 ביוני, לטענתו, כ"כבוד למה שעובר עלינו כרגע". ב-10 ביוני חשפה מינאז' כי היא משתתפת בשיר ופרסמה תמונות מתוך הווידאו קליפ ברשתות החברתיות.
השיר נכתב על ידי 6ix9ine וניקי מינאז' והופק על ידי סאדפוני. השיר הוא שיתוף הפעולה השלישי של השניים, לאחר הלהיט "Fefe" והשיר "Mama" יחד עם קניה וסט. שניהם מתוך אלבום הבכורה של 6ix9ine,‏ Dummy Boy.
ב-16 ביוני, העלה 6ix9ine בשירות הסטרימינג ובאתר הרשמי שלו הזמנה לרכישת הסינגל בגרסה אלטרנטיבית לשיר בו המילים שונו ונוסף חלק בשפה ספרדית בביצוע של מינאז'.
וידאו קליפ

הווידאו קליפ הרשמי של השיר הועלה לערוץ היוטיוב של 6ix9ine ב-12 ביוני 2020. מינאז' חשפה כי הווידאו קליפ צולם בחדר השינה של הרננדז כשהיה תחת מעצר בית.
בפחות מיממה, הצליח הקליפ של השיר לצבור למעלה מ-46 מיליון צפיות.
הצלחה

השיר הגיע למקום הראשון במצעד הבילבורד הוט 100, ובכך הפך לשירו הראשון של 6ix9ine שהגיע למעמד זה, והשני של מינאז' שהגיע למעמד זה, לאחר הרמיקס ללהיט "Say So", שיצא לאור באותה השנה. בשבוע שלאחר מכן, הגיע השיר למקום ה-34 במצעד, מה שהפך אותו לשיר שירד הכי הרבה מקומות מהמקום הראשון בהיסטוריה של המצעד. גם בישראל זכה השיר להצלחה, תוך שהתברג במקום ה-121 במצעד שירי הספוטיפיי.
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 45 |  |
|  איטליה | מצעד הסינגלים האיטלקי | 60 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B\היפ הופ | 1 |  |
|  הולנד | מצעד 40 הסינגלים ההולנדיים | 51 |  |
|  הממלכה המאוחדת | מצעד הסינגלים הבריטי | 12 |  |
|  ולוניה | אולטראטופ 40 | 33 |  |
|  ניו זילנד | המצעד הניו זילנדי הרשמי | 3 |  |
|  סלובקיה | ČNS IFPI | 2 |  |
|  סקוטלנד | מצעד הסינגלים הסקוטי | 11 |  |
|  פלנדריה | אולטראטופ 50 | 36 |  |
|  צ'כיה | ČNS IFPI | 17 |  |
|  צרפת | SNEP | 45 |  |
|  שוודיה | סוורייטופליסטן | 51 |  |
|  שווייץ | המצעד השווייצרי | 8 |  |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 12 ביוני 2020 | הזרמת מוזיקה • הורדה דיגיטלית • סינגל • קלטת שמע • תקליטור סינגל | רגילה | קריאייט מיוזיק גרופ |  |
| עולם | 16 ביוני 2020 | הזרמת מוזיקה • הורדה דיגיטלית • סינגל • קלטת שמע • תקליטור סינגל | אלטרנטיבית | קריאייט מיוזיק גרופ |  |
Roewe RX8

| --- | --- |

Roewe RX8
 מאפיינים כלליים
 יצרן:  Roewe (אנ')
 שנות ייצור:  2018 ועד היום
 הרכבה:  הרפובליקה העממית של סין הרפובליקה העממית של סין
 מודל קודם:  Roewe W5 (אנ')
 חברת אם:  סאיק מוטור
 סיווג:  SUV
 מרכב:  Rear-wheel drive (אנ') (Front-engine)  Four-wheel drive (אנ') (Front-engine)
 פלטפורמה:  פלטפורמה משותפת לדגם Maxus D90 (אנ') מתוצרת "SAIC group"
 אורך:  4,923 מ"מ
 רוחב:  1,930 מ"מ
 גובה:  1,810 מ"מ
 בסיס גלגלים:  2,850 מ"מ
 מפרט טכני
 מנוע:  4 צילינדרים, 16 שסתומים, 2.0 ליטר המפיק 224 כ"ס (מגדש טורבו)
 הילוכים:  תמסורת אוטומטית - 6 מהירויות
Roewe RX8 הוא SUV (ראשי תיבות של Sport utility vehicle) מהודר, מתוצרת יצרנית הרכב הסינית Roewe (אנ') (בסינית: "荣威"), חברת בת של סאיק מוטור, אשר מיוצרת משנת 2018 בסין.
דגם "Roewe RX8" היא מכונית הדגל של היצרן "Roewe".
"Roewe RX8"

דגם "Roewe RX8" הוצג לראשונה בתערוכת המכוניות הבינלאומית (אנ') בבייג'ינג בשנת 2018.
5 דלתות.
מספר נוסעים: 5 נוסעים, 7 נוסעים.
5 דרגות גימור.
מנוע קדמי.
מנוע בנזין מגדש טורבו.
סוגי הנעות: הנעה אחורית 4x2, הנעה כפולה 4x4.
תכולת מכל דלק - 70 ליטר.
מחיר היחידה עמד על 168,800 - 198,800 רנמינבי (שנת 2018, בסין).
תמונות

דגם "Roewe RX8"
דגם "Roewe RX8"
דגם "Roewe RX8"
דגם "Roewe RX8"
דגם "Roewe RX8"
דגם "Roewe RX8"
דגם "Roewe RX8"
דגם "Roewe RX8"
דגם "Roewe RX8"
ראו גם

Roewe RX3
Roewe 350
Roewe 750
הערות שוליים

↑  דגם "Roewe RX8" carnewschina.com/2018/03/27/roewe-rx8-suv-launched-on-the-chinese-car-market
↑  דגם "Roewe RX8" coolcarsinchina.com/2018/08/03/roewe-rx8-big-seven-seat-suv-china
↑  דגם "Roewe RX8" carnewschina.com/2017/02/21/roewe-to-launch-seven-seat-suv-in-china-this-year
↑  דגם "Roewe RX8"  carnewschina.com/2018/01/16/roewe-rx8-suv-china
↑  דגם "Roewe RX8" - תמונות רשמיות  carnewschina.com/2018/01/29/official-photos-roewe-rx8-suv-china
↑  דגם "Roewe RX8" - מפרט chinamobil.ru/eng/roewe/rx8
Roewe 350

| --- | --- |

Roewe 350
 מאפיינים כלליים
 נקרא גם:  MG 350
 יצרן:  Roewe (אנ')
 שנות ייצור:  2010–2014
 הרכבה:  הרפובליקה העממית של סין הרפובליקה העממית של סין
 מודל קודם:  Rover 400 / 45 
 מודל אחריו:  Buick Verano 
 חברת אם:  סאיק מוטור
 סיווג:  מכונית משפחתית
 מרכב:  Front-engine, front-wheel-drive layout (אנ')
 פלטפורמה:  "MG 5" (אנ')
 אורך:  4,251 מ"מ
 רוחב:  1,788 מ"מ
 גובה:  1,492 מ"מ
 בסיס גלגלים:  2,650 מ"מ
 מפרט טכני
 מנוע:  4 צילינדרים, 1,498 סמ"ק המפיק 106 כ"ס ב-6,000 סל"ד  4 צילינדרים, 1,498 סמ"ק המפיק 129 כ"ס ב-5,500 סל"ד (מגדש טורבו)
 הילוכים:  תמסורת ידנית - 5 מהירויות  תמסורת ידנית - 6 מהירויות  תמסורת אוטומטית - 4 מהירויות  תמסורת אוטומטית - 5 מהירויות  תמסורת אוטומטית - 6 מהירויות
 מהירות מרבית:  180 ק"מ (דגם 1,498 סמ"ק המפיק 106 כ"ס)
 צריכת דלק:  6.8 ליטר ל-100 ק"מ (דגם 1,498 סמ"ק המפיק 106 כ"ס)
 קשר:  "MG 5" (אנ')
 
Roewe 350 (קרוי גם: "MG 350") היא מכונית משפחתית מתוצרת יצרנית הרכב הסינית Roewe (אנ') (בסינית: "荣威"), חברת בת של סאיק מוטור אשר יוצרה בין השנים 2010–2014 בסין.
SAIC Motor מיוצגת בישראל על ידי קבוצת לובינסקי.
דגמים

"350S 1.5 MT" - מחיר היחידה עמד על 89,700 רנמינבי (שנת 2010, בסין).
"350S 1.5 AT" - מחיר היחידה עמד על 100,700 רנמינבי (שנת 2010, בסין).
"350C 1.5MT" - מחיר היחידה עמד על 102,700 רנמינבי (שנת 2010, בסין).
"350C 1.5AT" - מחיר היחידה עמד על 114,700 רנמינבי (שנת 2010, בסין).
"350D 1.5 AT" - מחיר היחידה עמד על 124,700 רנמינבי (שנת 2010, בסין).
מאפיינים

דגם "Roewe 350" מבוסס על דגם "MG 5" (אנ') מתוצרת MG, חברת בת של "SAIC Motor UK" (אנ').
4 דלתות - סדאן.
5 נוסעים.
מנועי בנזין.
צמיגים: 205/55 R16.
קיבולת מכל דלק: 55 ליטר.
נפח תא מטען אחורי - 450 ליטר.
מחיר היחידה עמד על 89,700 - 124,700 רנמינבי (שנת 2010, בסין).
תמונות

דגם "Roewe 350"
דגם "Roewe 350"
דגם "Roewe 350"
דגם "Roewe 350"
דגם "Roewe 350"
דגם "Roewe 350"
דגם "Roewe 350"
ראו גם

Roewe RX3
Roewe RX8
Roewe 750
הערות שוליים

↑  דגמי "Roewe 350" - מפרט chinaautoweb.com/car-models/roewe-350
↑  דובי בן גדליהו, ‏SAIC הסינית חושפת את המשפחתית החדשה - ROEWE 350, באתר גלובס, 15 במרץ 2010
↑  דגמי "Roewe 350" autocar.co.uk/car-review/roewe/e50/first-drives/roewe-350
↑  דגם "Roewe 350" freewebs.com/roewe/roewe350
SIAI S.21

SIAI S.21 היה מטוס ימי דו-כנפי וחד-מנועי מתוצרת יצרנית המטוסים האיטלקית סבויה-מרקטי (שם החברה היה: Società Idrovolanti Alta Italia), אשר יוצר בשנת 1921 במטרה להשתתף בתחרויות "גביע שניידר (אנ').
היסטוריה

לאחר שמטוסי "SIAI", עם S.17 (אנ') ו- S.19 (אנ'), לא הצליחו להשיג תוצאות במהדורה הרביעית של "גביע שניידר", מבחן שנערך בשנת 1920 במעגל הלידו של ונציה למהדורה הבאה, שתוכננה עדיין בוונציה.
באוגוסט 1921 היצרן החליט לפתח דגם חדש שהפקיד אותו בידי המעצב הראשי שלו, רפאלה קונפלנטי (איט'), שתכנן את העיצובים הקודמים.
קונפלנטי לקח את גישת הדגם החדש לקיצוניות, אליו הוקצה הכינוי "S.21", והציע מחדש מטוס ימי חד-מנועי עם גוף מרכזי עם מפרשים דו-כיווניים, אך הציג כמה מוזרויות טכנולוגיות.
מבנה ועיצוב

בדומה לקודמותיה, הורכבה מסגרת האוויר מגוף עשוי עץ בשילוב כנף דו-כיוונית, אך במקרה זה הייתה בתצורת דו-כיוונית - הפוכה, עם הכנף התחתונה, המותקנת גבוה על המטוס, ונפתחת גבוה משמעותית מהשנייה, רכובה גבוה כשמשייה, מחוברת יחד על ידי זוג זקפים אלכסוניים כפולים כדי ליצור מסבך.
מנוע המטוס הונח בין שני האגפים, על מערכת צינורית במרכז האגף העליון, מנוע מסוג "אנסאלדו סן ג'ורג'יו 4E-14" בתצורת דחיפה, מנוע מקורר נוזל בגרסה זו המסוגל לספק הספק שווה ל -300 כ"ס, סגור בתוך גונדולהאשר שילבה גם את הרדיאטור הקדמי ובשילוב עם מדחף קבוע, ראשוני שני להבים ומאוחר יותר ארבעה להבים. מאחור מבנה זה הסתיים בזנב צלב עם אלמנטים מרובעים, תכנון אופייני של המטוס הימי שנעשה על ידי החברה.
הדגם בטיסתו הראשונה הוכיח את עצמו כמבטיח מבחינת ביצועים, אך היה קשה מאוד להטיסו: היחיד שהיה מסוגל לעשות זאת בביטחון היה טייס חיל הים המלכותי גווידו ג'אנלו (Guido Jannello).
כאשר חלה הטייס גווידו ג'אנלו במהלך "גביע שניידר" בשנת 1921 ולא היה מסוגל להטיסו, פרש ה-"S.21" מהמרוץ.
ראו גם

SIAI S.8
SIAI S.12
הערות שוליים

↑  גביע שניידר - התחרות הוכרזה בשנת 1912 על ידי ז'אק שניידר (אנ'), איש כספים צרפתי, חובב כדור פורח וחובב מטוסים, אשר הציע פרס של כ-1,000 לירות שטרלינג. המרוץ נערך שתים-עשרה פעמים בין השנים 1913–1931. התחרות נועדה לעודד התקדמות טכנית בתעופה אזרחית אך הפכה לתחרות על מהירות טהורה עם הקפות לאורך מסלול משולש (בדרך כלל), בתחילה 280 ק"מ (170 מייל) ובהמשך התארך ל-350 ק"מ (220 מייל). התחרויות נערכו כניסויי זמן, כאשר מטוסים יצאו לדרך בנפרד במרווחים שהוסכם מראש, בדרך כלל בהפרש של 15 דקות. התחרויות היו פופולריות מאוד וחלקן משכו קהל של למעלה מ-200,000 צופים
↑  מטוס SIAI S.21 (ברוסית) avia.cofe.ru/S/SIAI-racing-seaplanes-Gonochnyie-gidrosamoletyi-SIAI
↑  טיסה של המטוס הימי "SIAI S.12" ב-20 בספטמבר 1920 hydroretro.net/course1920
↑  באווירונאוטיקה, המונח גונדולה פירושו מעטפה אווירודינמית המיועדת להכיל נוסעים, מערכת, או מנוע של מטוס
↑  דגם איטלקי "SIAI S.21" web.archive.org/web/20141006141948
SIAI S.12

SIAI S.12 היה מטוס ימי דו-כנפי וחד-מנועי מתוצרת יצרנית המטוסים האיטלקית סבויה-מרקטי (שם החברה היה: Società Idrovolanti Alta Italia), אשר יוצר בשנת 1918 כ"סירה מעופפת" ויועד למשימות של סיור וכמפציץ קל אך מעולם לא הופעל בשירות צבאי, ומאוחר יותר השתתף בתחרויות "גביע שניידר (אנ').
"SIAI S.12"

מטוס "SIAI S.12" התבסס על מטוס "SIAI S.9" (אנ').
ה-"SIAI S.12" אופיין בגוף קדמי עמוק עם קטע אחורי מחודד דק. הצי המלכותי האיטלקי לא היה מעוניין במטוס ולא הוזמנו שום הזמנות.
מנוע: V-12 צילינדרים, מסוג "אנסאלדו סן ג'ורג'יו 4E-290" בתצורת דחיפה, מנוע מקורר נוזל בגרסה זו המסוגל לספק הספק שווה ל-527 כ"ס ב-1,650 סל"ד.
מדחף: מדחף פסיעה קבועה בעל 4 להבים.
עיצוב: רפאלה קונפלנטי (איט').
בתחרות גביע שניידר" בתאריכים 20–21 בספטמבר 1920 הטייס "Luigi Bolgna" הגיע למהירות של 170.54 קמ"ש (105.971 מייל (במסלול של 10 הקפות למרחק של 37.5 ק"מ.
ב-7 בינואר 1921 הגיע ה- "SIAI S.12" למהירות של 222 קמ"ש
טווח טיסה - 850 ק"מ.
ראו גם

SIAI S.8
SIAI S.21
הערות שוליים

↑  דגם "SIAI S.12" (רוסית) airwar.ru/enc/flyboat/siais12
↑  במטוס ימי מסוג "סירה מעופפת" הציפה מושגת באמצעות גוף המטוס עצמו, כמו באונייה. גוף כלי הטיס בנוי כך שבעת הנחיתה על המים הוא צף. על כנפי הספינה המעופפת מותקנים 
מצופים קטנים, המשמשים כמייצבים שנועדו לשמור על שיווי המשקל
↑  גביע שניידר - התחרות הוכרזה בשנת 1912 על ידי ז'אק שניידר (אנ'), איש כספים צרפתי, חובב כדור פורח וחובב מטוסים, אשר הציע פרס של כ-1,000 לירות שטרלינג. המרוץ נערך שתים-עשרה פעמים בין השנים 1913–1931. התחרות נועדה לעודד התקדמות טכנית בתעופה אזרחית אך הפכה לתחרות על מהירות טהורה עם הקפות לאורך מסלול משולש (בדרך כלל), בתחילה 280 ק"מ (170 מייל) ובהמשך התארך ל-350 ק"מ (220 מייל). התחרויות נערכו כניסויי זמן, כאשר מטוסים יצאו לדרך בנפרד במרווחים שהוסכם מראש, בדרך כלל בהפרש של 15 דקות. התחרויות היו פופולריות מאוד וחלקן משכו קהל של למעלה מ-200,000 צופים
↑  [The Illustrated Encyclopedia of Aircraft (Part Work 1982-1985), Orbis Publishing
↑  מטוס "SIAI S.12" web.archive.org/web/20110518062144
↑  תוצאות תחרויות גביע שניידר / ראו 20–21 בספטמבר 1920 airrace.com/ResultsSchneider
אברהם פוגל

אין תמונה חופשית
אברהם פוגל (1868 – 29 באפריל 1939) היה מראשוני אחוזת בית בתל אביב הקטנה ונמנה עם מייסדי תל אביב. התגורר בבית אברהם פוגל, הבית השני שנבנה באחוזת בית. בשנת 1939 נרצח, והרצח לא פוענח.
ביוגרפיה

אברהם פוגל נולד באודסה ליעקב. אביו ניסה להגר לארצות הברית, אולם משלא קיבל ויזה, החליטו בני המשפחה ב-1904 לעלות לארץ ישראל יחד עם שני בניהם, משה בן הארבע ויעקב בן השנה.
המשפחה השתקעה ביפו ופוגל סחר בפחם-עץ אך הפסיד את הונו והחל לעבוד כפועל בבית חרושת לברזל. כעבור כשנתיים עבד פוגל בקונסוליה הרוסית כאחראי על הדואר.
בכ' בניסן תרס"ט, 11 באפריל 1909 היה אברהם פוגל אחד האנשים שהתכנס להגרלת 60 המגרשים הראשונים של אחוזת בית. בנו הגדול משה היה הילד שעליו הוטל לשלוף את הגורל. אז בנה את ביתו באחוזת בית ברחוב שדרות רוטשילד 12, אשר נקרא לימים "בית אברהם פוגל". לפי נחום גוטמן בספרו "בין חולות וכחול שמים", בשדרות רוטשילד היו בהתחלה רק שני בתים: "של מאיר דיזנגוף ראש העיר הראשון של תל אביב, ושל מחלק המכתבים - אברהם פוגל" אברהם ורבקה פוגל הצטרפו לאחוזת-בית, וביתם בשדרות רוטשילד 12 זכור כבית שגינתו מטופחת במיוחד.
בתקופת מלחמת העולם הראשונה גורש למצרים בשל היותו נתין רוסי, כששב אחרי המלחמה קיבל משרת פקידות במחלקת המיסים של העירייה.
ב-29 באפריל 1939 נרצח פוגל, שהיה אז בן 71, במטבח ביתו במוצאי שבת בשעה 09:30, בנסיבות שלא פוענחו. הרצח הסעיר את היישוב וגרם לו לטלטלה גדולה כפי שפורסם אז בעיתונות. המשטרה חשדה שאת פוגל רצחו בנו הצעיר יעקב פוגל ואהובתו (של הבן) זהבה ציטרנבוים, שעבדה במשרדו של בנו הבכור משה, זאת עקב הטענה שאברהם פוגל לא ראה בעין יפה לכאורה את נישואיהם, ועצרה את שניהם. הם שוחררו כעבור שלושה שבועות, ואיש לא הועמד לדין.
הרצח נותר לא מפוענח עד היום.
הערות שוליים

1 2  דליה קרפל, מי רצח את אברהם פוגל לפני 70 שנה? מסע בעקבות הרצח שהסעיר את תל אביב, באתר הארץ, 9 ביולי 2009
↑  רצח מחריד בתל אביב, הצופה, 1 במאי 1939
↑  רצח אברהם פוגל בתל־אביב - 14 מעצרים, הַבֹּקֶר, 1 במאי 1939
↑  זקן נרצח בדירתו בתל אביב, דבר, 2 במאי 1939
↑  החקירה ברצח אברהם פוגל, הצופה, 3 במאי 1939
STS-34

STS-34, היא המשימה ה-31 בתוכנית המעבורות של נאס"א והחמישית של מעבורת החלל אטלנטיס. במשימה זו נשאה האטלנטיס את לוויין המחקר גלילאו לחקר את צדק ומספר אסטרואידים.
צוות

מפקד המשימה: דונלד ויליאמס
טייס: מייקל מקולי (Michael J. McCulley)
מומחה למשימה: פרנקלין צ'נג-דיאז (Franklin R. Chang-Diaz)
מומחה למשימה: שאנון לוסיד (Shannon W. Lucid)
מומחה למשימה: אלן בייקר